### 2. pielikums informatīvajam ziņojumam

“Par pasākumiem aizsargājamo biotopu

 izplatības un kvalitātes apzināšanai”

**Neapsekojamās teritorijas**

### **I Mežaudzes:**

* 1. meža zemes veids, kods – 33, 34;
	2. izcirtumi;
	3. mežaudzes, kas jaunākas par 50 gadiem;
	4. AS “Latvijas Valsts meži” īpašumā mežizstrādei sagatavotās cirsmas, izcirtumi un mežu platības, kur veikta biotopu kartēšana pēdējo 18 mēnešu laikā pirms informācijas apkopošanas;
	5. purvu un meža nogabali, par kuriem pēdējo 3 gadu laikā ir kompetentas institūcijas izsniegta atļauja derīgo izrakteņu ieguvei vai atbilstoši kompetentas institūcijas lēmumam ir ierosināta ietekmes uz vidi novērtējuma procedūra ;
	6. ES un Latvijas nozīmes īpaši aizsargājamie biotopi, kas kartēti LVM valdījumā un īpašumā esošajā teritorijā kopš 2011.gada;
	7. purvu nogabali, par kuriem AS “Latvijas Valsts meži” ir noslēdzis līgumus par zemes izmantošanu lauksaimnieciskai darbībai (kultivēto ogu audzēšana).

Datu avots – Valsts meža dienests, A/s Latvijas Valsts meži, Dabas aizsardzības pārvalde, Vides pārraudzības valsts birojs, Valsts Vides dienests, Kūdras ražotāju asociācija.

### **II Lauksaimniecības zeme:**

 Kultūraugu un zemes izmantošanas veida kods Lauku atbalsta dienesta datubāzē – visas platības, izņemot “710 – ilggadīgs zālājs”.

Datu avots – Lauku atbalsta dienests.

### **III Cits:**

1. Valsts un pašvaldības nozīmes ceļu nodalījuma joslas;
2. Meliorācijas sistēmas un to ietekmētās teritorijas ārpus īpaši aizsargājamām dabas teritorijām un mikroliegumiem;
3. Teritorijas, kurām pēdējo 3 gadu laikā ierosināti vai noslēgušies ietekmes uz vidi novērtējumi un/vai izsniegtas atļaujas darbību veikšanai;
4. Teritorijas pilsētās un ciemos (izņemot dabas pamatnes zonas);
5. Īpaši aizsargājamās dabas teritorijās, kurām pēdējo 3 gadu laikā ir izstrādāts dabas aizsardzības plāns.

Datu avots – AS Latvijas Valsts ceļi, Zemkopības ministrijas Nekustamie īpašumi, Vides pārraudzības valsts birojs, Valsts Vides dienests, citi.

Vides aizsardzības un reģionālās attīstības ministrs K.Gerhards

2015.10.23. 9:22

270

I.Mendziņa, 67026432

ilona.mendzina@varam.gov.lv